# Epictet

Epictet [Επίκτητος] (Hieràpolis, Frígia, ~50 — Nicòpolis, Epir, 125/30) fou un filòsof estoic grec.

## Citacions

* L'infortuni posa a prova els amics i descobreix els enemics.
* La felicitat no consisteix a desitjar coses sinó a ser lliure.
* Mereix perdre lo seu, qui enveja lo dels altres.
* Només hi ha una manera de ser feliços: deixar de preocupar-nos per les coses que no podem controlar.
* Només l'home culte és lliure.
* Qui és lliure? El savi que pot dominar les seves passions, que no tem la necessita, la mort, ni les cadenes, que frena fermament el seus apetits i menysprea els honors del món, que confia exclusivament en si mateix i que ha llimat i polit les arestes del seu caràcter.
* Si has decidit ser feliç, ets feliç.
* Si romans certament en les mateixes coses, aquells qui es befaven de tu al començament t'admiraran més tard. Tanmateix, si et deixes vèncer per ells, seràs escarnit dues vegades.
* Un vaixell no hauria de navegar només amb una àncora, ni la vida amb una sola esperança.
* Vols deixar de pertànyer a la xifra dels esclaus? Trenca les teves cadenes i elimina de tu tot el temor i tot el despit.

### Dissertacions

* No us estranyeu que els altres animals trobin a punt tot el que pertany al cos, no sols l'aliment i la beguda, sinó també el jaç i el fet de no necesitar ni calçat, ni flassades, ni vestits, i que, en canvi, a nosaltres ens manqui tot això.
* Demana't a tu mateix si prefereixes enriquir-te o ser feliç. Si enriquir-te, sàpigues que no és un bé i que no depèn de tu. Si prefereixes ser feliç, això sí que és un bé i depèn de tu, perquè la fortuna és un préstec temporer i la tria de la felicitat és una adquisició ferma.
* Fes sacrificis als déus no pas per esdevenir ric, sinó per tenir seny, car ser ric és propi dels desgraciats, però tenir seny sols és propi dels benaurats.
* Mai no serà possible que convergeixin en un mateix punt la felicitat i el delit de les coses no presents.
* Per tal de ser independent pel teu criteri, lliure davant la fortuna i inassetjable pel mal, entra per la porta de la virtut i seras feliç.

### Enquiridió

Recull de citacions del llibre Enquiridió d'Epictet:
    Pàgina principal: Enquiridió
* No pretenguis que les coses passin com tu vols. Desitja, més aviat, que vinguin com vinguin, i seràs feliç.
    (en grec antic) μὴ ζήτει τὰ γινόμενα γίνεσθαι ὡς θέλεις, ἀλλὰ θέλε τὰ γινόμενα ὡς γίνεται καὶ εὐροήσεις.
       Capítol 8.
* Si desitges dedicar-te a la filosofia, prepara't a ser escarnit qualque vegada, prepara't a ser befat per molta gent.
    (en grec antic) εἰ φιλοσοφίας ἐπιθυμεῖς, παρασκευάζου αὐτόθεν ὡς καταγελασθησόμενος, ὡς καταμωκησομένων σου πολλῶν.
       Capítol 22.
* Cal que siguis un sol home, bo o dolent.
    (en grec antic) ἕνα σε δεῖ ἄνθρωπον ἢ ἀγαθὸν ἢ κακὸν εἶναι.
       Capítol 29.
* Si emprens una tasca que depassi les teves possibilitats, faràs un mal paper i ensems deixaràs de fer aquella tasca que hauria pogut omplir-te.
    (en grec antic) ἐὰν ὑπὲρ δύναμιν ἀναλάβῃς τι πρόσωπον, καὶ ἐν τούτῳ ἠσχημόνησας καί, ὃ ἠδύνασο ἐκπληρῶσαι, παρέλιπες.
       Capítol 37.

## Referències

* 1 2 3 4 5 «Camí a la felicitat». Barcelona: Catalunya Ràdio S.R.G. Arxivat de l'original el 1354974711. [Consulta: 23 juny 2012].
* ↑ Font, Ramón. Bons consells: ab la traducció castellana. Gerona: Estampa de'n Tomás Carreras, 1898.
* ↑ «La felicitat». Bricolatge emocional. Barcelona: Televisió de Catalunya, 09-10-2010. Arxivat de l'original el 1360287924. [Consulta: 23 juny 2012].
* 1 2 3 4 5 Torralba, 2010.
* ↑ Núñez Pereira; Valcárcel, 2016.
* 1 2 3 4 5 Camps i Gaset, Montserrat «La felicitat humana segons Epíctet» (PDF). Revista Catalana de Teologia, Vol. 14, (1989), pàg. 493-498 [Consulta: 18 juny 2012].

## Bibliografia

* Núñez Pereira, Cristina; Valcárcel, Rafael R. L'art d'emocionar-te: explora les teves emocions (en català). [Barcelona]: Nube de Tinta, 2016. ISBN 9788416588077.
* Torralba, Francesc. La llibertat que necessites. Badalona: Ara Llibres, 2010. ISBN 9788492552948 [Consulta: 1339090994].